पाएं अपने शहर की ताज़ा ख़बरें और फ्री ई-पेपरडाउनलोड करें
केंद्रीय डाकघर के समीप से मंगलवार को मिट्टी के घड़े बेचने वाले दुकानदार की दुकान हटवाएं तो युवक ने दुकान हटाने का विरोध शुरू कर दिया। बोला कैसे पेट भरें बड़े लोग तो शटर बंद करके कारोबार कर रहे हैं। हम तो मटके बेचकर पेट पाल रहे हैं। कहां जाएं इससे अच्छा तो मर जाना बेहतर है। यह कहते हुए उसने चाकू निकालकर खुद में मारने का प्रयास किया। उसे पकड़ लिया।
एसडीएम राजेश मेहता ने तत्काल नायब तहसीलदार और नगर पालिका को सामग्री हटवाने का आदेश दिया। युवक के खिलाफ कार्रवाई के निर्देश दिए। एसडीएम के निर्देश देखते हैं उसकी सारी हेकड़ी निकल गई। चुपचाप अपना सामान समेटने लगा। नगर में बढ़ते संक्रमण को देखते हुए प्रशासन ने सुबह 11 बजे के बाद सड़क पर मोर्चा संभाला। कई दुकानों को बंद कराया। सब्जी फल बेचने वालों को भी खदेड़ा। प्रशासन प्रतिदिन कार्रवाई कर रहा है। उसके बाद भी कतिपय लोग गाइडलाइन का उल्लंघन करते हुए देखे जा रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn